Tanévnyitó beszéd, 2021-22-es tanév

**Tisztelt Vendégeink, Polgármester úr, Képviselők, Egyházi képviselők!**

**Kedves Szülők, Gyerekek!**

Sok szeretettel köszöntöm kedves Mindnyájukat tanévnyitó ünnepélyünkön.

Külön szeretettel köszöntöm az első osztályosokat, akikkel most találkozhatunk először, hiszen a járvány miatt nem volt szülői értekezlet, nyílt nap, óvodalátogatás, így nem tudott sor kerülni a személyes találkozásra, ezt pótoljuk ma.

Köszöntöm iskolánk 357 általános iskolai és 341 művészeti iskolai tanulóját, kedves szülőket, kollégáimat, az önkormányzati képviselőket, partnereinket!

Tavaly ilyenkor II. János Pál pápa szavait idéztem:

 „Ne féljetek!” mondta a világnak Karol Vojtila, a később szentté avatott II. János Pál pápa, pápaavató 1978-as római beszédében, bár akkor másféle problémák miatt aggódtak az emberek, mint ma, de szavai: Ne féljetek! a járvány óta különösen aktuálisak ma is.

Az ország, a település, az iskola közössége, úgy érzem, bátran kiállta a járványhelyzettel járó próbákat, bár sajnos voltak veszteségeink, de hittel tekintünk előre. Tavaly óta oltással biztonságosabbá tettük környezetünket. Az oltást igénylő 12 éven felüli tanulók beoltására ma került sor, köszönet iskolaorvosunknak, Dr. Szécsényi Ilonának és Vaczó Zoltán igazgatóhelyettesnek a szervezési segítségért!

A nyári szünet mozgalmasan telt el az iskolában. Táboroztatások zajlottak az egyházak, sportszakosztályok és az önkormányzat szervezésének köszönhetően.

* Köszönet az önkormányzati tábori segítségért: Csereklye Ildikó, Kecskés Timea és Futó József Balázsné Andi,  Szabó Tamásné Gyöngyi, Balogh Zsolt, Gratzl Erika, Kissné Czárán Eszter, Lehoczky Dolli, Sziváné B. Henriett, Gyarmathy Réka, Hock-Lupták Réka, Princzné Bérczi Kriszta és Fábián Csaba kollégáknak
* Csobbanj velünk! egynapos balatoni nyaralás szervezéséért köszönet Vitályos Eszter államtitkárnak UBM Trade Zrt-nek! Farkasné Szabó Jutka pedagógusnak és 2 szülőnek: Csorba Piroskának és Tóth Ildikónak a gyerekek kíséretét, valamint Vaczó Zoltánnak a szervezésben nyújtott segítségét és a fényképeket!

Régi zenei kurzus zajlott óraadó tanárunk Illés Szabolcs vezetésével, Kissné Czárán Eszter részvételével Szentendrén a Vujicsics Zeneiskolában

* Balaton körüli kerékpártúrát szervezett iskolánk kézilabdaedzője, Pacor Vilmos. Iskolánk tizenhárom tanulója vett részt a június végétől rendezett Balaton körüli Bringa táborban. Köszönjük, átadjuk az okleveleket.
* Köszönet a nyári segítségért, szabadság alatti munkáért: Matus Klára, Vaczó Zoltán, Lehoczky Dolli és Kökényné Krafcsik Ibolyának és a táboroztatóknak!

Nyáron az iskolában festés, lábazatjavítás zajlott.

Tárgyi feltételeink további fejlesztésére szeptember 22-én papírgyűjtést szervezünk. Számítunk idén is segítségükre: tárgyi eszközeinket szeretnénk fejleszteni, javítani, tehetséggondozásra, versenyek ajándékaira, tanulók esetleges utazásaira gyűjtünk. kérjük szíves támogatásukat.

Januárban gyarapodott informatikai és hangszerállományunk, így 22 PC várja a tanulókat az informatikateremben, és laptopjaink számát is tudtuk növelni. Már csak 3 tanteremben a Népházban nincsen beépített projektor. A konténerek felállítása, iskolaépítés jövőjéről Polgármester úr beszélt.

Személyi változásaink: Zöldsziget AMI iskolánkhoz csatolása zajlott a tavalyi tanévben, a nevelőtestület mondhatjuk, hogy egy jó közösséget alkot, bár a közalkalmazottak mellett óraadók, részmunkaidős kollégák is vannak szép számmal. Státuszaink 46,5 pedagógus, 3,5 irodai, 3,5 technikai dolgozó. összlétszámunk: 53 általános iskolai és művészetiiskolai tanár és 6 irodai, technikai dolgozó.

Szeretném bemutatni iskolánk új és RÉGI-ÚJ dolgozóit: portán **Marton Jánosné Ica** néni. Új kollégák: **Bádonyi Kinga, Czuppon Zsolt** (Wegroszta Gyula helyett), **Nagy Zoltánné** **Csilla** (napközi, tanórák 4.a és 3.b ), **Orosz Ivá**n matek-fizika (Fridrichné Ilike helyett), **Nagy Krisztína** (Futóné helyett, 1.b napközi), **Bóta Ágnes** (Urbanics Marietta helyett, 2.a napközi), **Kulcsár Máté,** **Herendi Botond** gitártanárok (Gellért Gabriella helyett), **Bándi József** új karbantartónk sok javítási munkát végzett a nyári szünetben.

Örömmel tölt el, hogy az EMMI további 5 évre engem bízott meg a P.M. Á. I. és AMI vezetésével.

Az eltelt 5 év mérlegéről egy PPT-t készítettem, mely megtekinthető a honlapunkon – bátran kijelenthetem, hogy a fenntartó, a segítő önkormányzat, Önök, Szülők és nem utolsó sorban a motivált, kiváló nevelőtestület együttműködésével nagyot léptünk előre a tahitótfalui iskola eszköz-, informatikai, tárgyi felszereltségünk, de szervezettség, programok szervezése terén is, de maradt feladatunk bőven, mindig jobbá tenni az iskolát, ez deklarált célja az iskolai nevelő közösségnek. Legfontosabb a GYERMEK, tanulóink segítésében, tanításában, jóra nevelésében elkötelezettek vagyunk továbbra is.

**Tanulóink létszáma 357 tanuló, még ma is volt beiratkozó, de természetesen távoztak is többen**. Júniusban elballagtattuk a 44 8. osztályos diákunkat, mindnyájan középiskolában folytatják tanulmányaikat. A 44 8. évfolyamos tanuló közül 8 fő (18%) folytatja tanulmányait gimnáziumban. Technikumba 22 fő (50%) nyert felvételt. Szakközépiskolába 14 fő (32%) fog járni. A pályaorientációs napon hangzott el, hogy a gimnázium és a szakmát oktató intézményekbe jelentkezők aránya 20-80% országosan. Intézményünkben ez 18-82%. Ez egy idén tapasztalt változás. Az idei évben jelentősen csökkent a gimnáziumba jelentkezők és növekedett a szakmát tanulni akarók aránya. 46 első osztályos tanuló kezdi meg első tanévét!

**Kedves Elsősök!** Nagyon örülünk Nektek, vártuk ezt a találkozást. Ma meglátjátok mindjárt a széppé varázsolt tantermeteket, találkoztok tanítóitokkal. 1.a Ildikó néni és Jutka néni, vagyis Csereklyéné Szente Ildikó és Farkasné Szabó Jutka, 1.b Timi néni és Kriszta néni, vagyis Kecskés Timea és Nagy Krisztina tanítók. Azt kívánom Nektek, hogy az egész tanévben tudjatok iskolába járni! Reméljük, így lesz!

**Kedves Iskolai közösség!**

A köszönetek következnek.

Köszönet illeti a Tahitótfalui Önkormányzatot, a konyhát, külön köszönet Loós Ágnes konyhavezetőnek, Bozókiné Terikének, Polgármester úrnak és valamennyi önkormányzati dolgozónak, köszönet illeti a fenntartónkat, a Váci Tankerületi Központot.

Köszönöm Kollégáim erőfeszítéseit, az iskolakezdésben nyújtott magas színvonalú munkájukat.

Külön köszönet Lehóczky Dolli tanárnőnek az órarend elkészítéséért. A Tanárnő 10 órában a KRÉTA rendszerrel kapcsolatos feladatokat is ellátja majd a jövő tanévtől a történelemtanítás 5.a osztályfőnöki munka mellett.

Köszönöm a tanévnyitó ünnepélyt a 6. évfolyamnak, felkészítő tanároknak: Sziváné Bergmann Henriett, Fábián Csaba, Kubusné Verhás Virág, Rebe Attila, Gratzl Erika, Kökényné Krafcsik Ibolya és Princzné Bérczi Kriszta munkáját, Szecsei Lászlónak a hangosítást.

Versenyeredményekkel gazdagodtunk a tavaszi-nyári időszakban:

* **Verseny:** Kreatív fuvolaverseny – Mocskonyi Manka ezüstérem,
* U-15 vízilabda Európabajnokság Portugáliában ARANYÉREM Bötkös Patrik,
* Tűzzománc különdíj: Csereklye Emma
* KÖSZÖNET: Kubusné Verhás Virág, Várbíró Kinga, Bötkösné Molnár Éva felkészítőknek
* **Köszönet a nyári segítségért, szabadság alatti munkáért**: Matus Klára, Vaczó Zoltán, Lehoczky Dolli és Kökényné Krafcsik Ibolyának, táboroztatóknak, Kubanekné Hajninak!

Prof Kásler Miklós a 2021-ben kinevezett intézményvezetők Pesti Vigadóban rendezett ünnepélyén elhangzott szavaival szeretnék sikeres tanévet kívánni iskolai közösségünknek: „Ora et Labora” – Imádkozzál és dolgozzál.

Köszönöm, hogy meghallgattak!

A legfontosabb tudnivalókat mondja el Matus Klára igazgatóhelyettes.